16/03/2022 | Administración LocalMunicipal
Mugardos
Bases específicas do proceso selectivo para a cobertura de 1 praza de auxiliar administrativo, subgrupo c2, pola quenda de promoción interna, da Escala de Administración Xeral, Subescala Auxiliar, incluída na oferta de emprego público do ano 2020

A N U N C I O BASES ESPECÍFICAS DO PROCESO SELECTIVO PARA A COBERTURA DE 1 PRAZA DE AUXILIAR ADMINISTRATIVO, SUBGRUPO C2, POLA QUENDA DE PROMOCIÓN INTERNA, DA ESCALA DE ADMINISTRACIÓN XERAL, SUBESCALA AUXILIAR, INCLUÍDA NA OFERTA DE EMPREGO PÚBLICO DO ANO 2020. Pola Xunta de Goberno Local, en sesión realizada o día 10.03.2022, prestouse aprobación á convocatoría e bases para a provisión dunha praza de auxiliar administrativo/a, mediante concurso-oposición, en quenda de promoción interna; bases cuxo texto se transcribe de seguido: “BASES DE SELECCIÓN BASE 1.–OBXECTO DA CONVOCATORIA. É obxecto destas bases específicas a regulación do proceso selectivo para a cobertura de 1 praza de Auxiliar Administrativo, subgrupo C2, pola quenda de promoción interna, da Escala de Administración Xeral, Subescala Auxiliar, incluída na Oferta de emprego público do ano 2020 BASE 2.–REQUISITOS. Para poder participar no proceso selectivo será requisito imprescindible: – Ter prestados un mínimo de dous anos como persoal funcionario no Concello de Mugardos na categoría de Agrupación Profesional. Para seren admitidos no proceso selectivo, será necesario reunir os requisitos establecidos no artigo 56 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público: a) Ter a nacionalidade española, sen prexuízo do disposto no artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, de ser o caso, a idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, non acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ter sido sometido a sanción disciplinaria ou equivalente que lle impida, no seu Estado, nos mesmos termos o acceso ao emprego público. e) Estar en posesión do título de Educación Secundaria Obrigatoria ou equivalente. No caso de titulacións obtidas no estranxeiro deberá estarse en posesión da credencial que acredite a súa homologación. Os requisitos establecidos nestas bases deberán posuírse no momento de finalizar o prazo de presentación de solicitudes e manterse ata a toma de posesión como funcionario. BASE 3.–FORMA E PRAZO DE PRESENTACIÓN DE INSTANCIAS. A instancia na que solicite tomar parte nas probas selectivas, que se axustará ao modelo oficial e que se compaña como Anexo I, dirixiranse á Sr. alcalde do Concello de Mugardos, e presentaranse no Rexistro xeral do Concello, ou na forma prevista no artigo 16 da Lei 39/2015, do 1 de outubro, do procedemento administrativo común, durante o prazo de vinte días naturais, a partir da publicación da presente convocatoria no Boletín Oficial do Estado. As bases íntegras publicaranse no Boletín Oficial da Provincia, na sede electrónica deste Concello [https://mugardos.sedelectronica. gal] e no taboleiro de anuncios do Concello, inseríndose un extracto da convocatoria no Diario Oficial de Galicia e no Boletín Oficial do Estado. As persoas solicitantes deberán unirlle á instancia a seguinte documentación: – Xustificante de pago da taxa de participación (base 4). − Fotocopia compulsada do documento nacional de identidade ou documentación equivalente, de ser o caso. − Fotocopia compulsada do título académico requirido. – Fotocopia compulsada dos méritos que pretendan facerse valer na fase de concurso. No caso da xustificación da antigüedade será necesario presentar certificado expedido polo órgano correspondente. As persoas aspirantes cunha discapacidade igual ou superior ao 33% deberán facelo constar na solicitude a fin de ter en conta a previsión para as adaptacións de tempo e medios procedentes, para garantir a igualdade de oportunidades coas restantes persoas participantes. Para isto achegarán xunto coa solicitude a certificación da consellería competente en materia de política social ou órganos competentes doutras administracións públicas que acredite discapacidade igual ou superior ao 33% e se procede por adaptación de tempos ditame técnico facultativo. BASE 4.–TAXAS DE PARTICIPACIÓN. A taxa de participación no proceso selectivo ascende a 10 euros, consonte á Ordenanza Fiscal núm.9, que se ingresarán na conta do concello de Mugardos: ABANCA: ES98- 2080-0205-7331-1000-0032 Indicarase como concepto do ingreso: taxas AUXILIAR ADMINISTRATIVO. Só se devolverá a taxa no caso de inadmisión ao proceso selectivo por non reunir os requisitos esixidos. Estarán exentos do pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente). A falta de pago das taxas de participación dentro do prazo de presentación de instancias, determinará a inadmisión do aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia. BASE 5.–ADMISIÓN DE ASPIRANTES.1. Expirado o prazo de presentación de instancias, o alcalde-presidente ditará unha resolución que declare aprobada a listaxe provisional de persoas admitidas e excluídas e as causas de exclusión. Dita resolución publicarase no Boletín Oficial da Provincia, na sede electrónica deste Concello [https://mugardos.sedelectronica. gal], no taboleiro de anuncios do Concello e na páxina web municipal.2. As persoas aspirantes excluídas ou omitidas disporán dun prazo de 5 días hábiles, contados a partir do seguinte ao da publicación da resolución, para corrixir os defectos que motivasen a súa exclusión ou omisión. Así mesmo, aquelas persoas aspirantes que detectasen erros na consignación dos seus datos persoais poderán manifestalo no mesmo prazo. As persoas aspirantes que dentro do prazo sinalado non corrixan o defecto que motivou a exclusión ou non presenten ningunha reclamación que xustifique o seu dereito a seren incluídas na relación de persoas admitidas serán definitivamente excluídas da realización das probas.3. Transcorrido o prazo sinalado no apartado anterior, a autoridade convocante ditará unha resolución que declare aprobada definitivamente a listaxe de aspirantes admitidos e excluídos, con designación dos membros do Tribunal de Selección. Esta resolución publicarase no Boletín Oficial da Provincia, na sede electrónica deste Concello [https://mugardos.sedelectronica. gal], no taboleiro de anuncios do Concello e na páxina web municipal.4. O resto de anuncios relativos á celebración das restantes probas publicaranse na sede electrónica deste Concello [https://mugardos.sedelectronica. gal], no taboleiro de anuncios do Concello de Mugardos e na páxina web municipal. BASE 6.–TRIBUNAL DE SELECCIÓN.1. O Tribunal de Selección estará formado por 5 membros, funcionarios de carreira do grupo A1, A2, C1 ou C2, ou persoal laboral fixo da Corporación con categoría equivalente: Un presidente e catro vogais. Actuará como secretario un funcionario ou laboral fixo do Concello ou a persoa en quen delegue (con voz nas deliberacións do Tribunal, pero sen voto para a composición e cualificación das probas). Designaranse, así mesmo, os seus respectivos suplentes.2. No poderán formar parte do Tribunal o persoal de elección ou de designación política, o persoal funcionario interino, o persoal laboral temporal e o persoal eventual.3. O Tribunal non poderá constituírse nin actuar sen a presenza do presidente e do secretario, ou de quen, de ser o caso, os substitúan, sendo quórum suficiente a presenza de tres dos seus membros.4. Os membros do Tribunal deberán absterse de formar parte deste e de intervir cando concorran as circunstancias previstas no artigo 23 da Lei 40/2015, do 1 de outubro, de réxime xurídico do Sector Público, notificándollo á autoridade convocante e, de conformidade co disposto no artigo 13 do RD 364/1995, calquera aspirante poderá recusalos, cando concorra algunha das ditas circunstancias.5. Para efectos de comunicación e demais incidencias, o Tribunal terá a súa sede na Casa do Concello do Concello de Mugardos.6. O Tribunal poderá dispoñer a incorporación aos seus traballos de asesores especialistas para as probas correspondentes aos exercicios que estime necesarios, limitándose estes asesores a prestaren a súa colaboración nas súas especialidades técnicas.7. Corresponderalle ao Tribunal resolver todas as dúbidas que puidesen xurdir na aplicación destas bases, así como la resolución daquelas cuestións non previstas nelas. BASE 7.–SISTEMA SELECTIVO.1. Procedemento de selección. O procedemento de selección para os aspirantes será o de concurso-oposición.2. Fase de concurso (máximo 40 puntos). Será anterior á fase de oposición e non terá carácter eliminatorio nin poderá terse en conta para superar as probas da fase de oposición, procedéndose á valoración dos méritos alegados polos aspirantes. O Tribunal cualificará, unha vez acreditados documentalmente, os seguintes méritos: A. Experiencia profesional (ata un máximo de 25 puntos). Por cada mes completo de servizos prestados en postos de traballo na Administración Pública: 0,50 puntos. Para acreditar a experiencia profesional achegarase unha certificación de servizos prestados expedida pola Administración ou empresa correspondente. Os períodos inferiores a un mes non puntuarán. Non se terán en conta os servizos prestados na Administración como persoal eventual. B. Cursos de formación e perfeccionamento (ata un máximo de 10 puntos). a) Por cada curso de duración de 100 horas ou máis: 0,60 puntos. b) Por cada curso de duración comprendida entre 50 e 99 horas: 0,50 puntos. c) Por cada curso de duración comprendida entre 30 e 49 horas: 0,40 puntos. d) Por cada curso de duración comprendida entre 20 e 29 horas: 0,30 puntos. f) Por cada curso de duración inferior a 20 horas: 0,20 puntos. Para acreditar os cursos de formación ou perfeccionamento deberase achegar unha fotocopia compulsada dos títulos ou diplomas nos que conste necesariamente a súa duración expresada en horas lectivas ou días e, se é o caso, o acordo de homologación polo centro oficial de formación. Se a duración se expresa en días, entenderase que cada día equivale a 6 horas lectivas. Unicamente se admitirán aqueles cursos impartidos ou homologados por administracións públicas, colexios profesionais, sindicatos ou centros oficiais de formación (INAP, EGAP, etc.) que estran relacionados coas funcións propias do posto de traballo a xuízo do Tribunal de selección. O Tribunal de Selección reservarase o dereito de comprobar a veracidade do contido das certificacións achegadas, cando a xuízo do antedito Tribunal se considere necesario. Os méritos acreditados polos aspirantes presentaranse, mediante documentos orixinais ou fotocopias debidamente compulsadas, no Rexistro Xeral do Concello de Mugardos, ou na forma prevista no artigo 16 da Lei 39/2015, do 1 de outubro, do procedemento administrativo común. C. Grao persoal consolidado (máximo de 5 puntos) Grao 14: 5 puntos Grao 13: 4 puntos Grao 12: 3 puntos 3. Fase de oposición (máximo 60 puntos) A fase de oposición consta de dous exercicios, ambos de carácter obrigatorio e eliminatorio. Os temarios están recollidos no Anexo II da presente convocatoria. En todo caso, deberá esixir o Tribunal de Selección, na totalidade dos procesos selectivos, a normativa vixente o día da publicación da resolución pola que se fixa a data de celebración do exercicio correspondente. a) Primeiro exercicio. Consistirá na resolución dun cuestionario sobre o temario adxunto (Anexo II) de 50 preguntas con resposta alternativa e 5 de reserva. As respostas correctas puntuarán 1 punto. As respostas en branco ou incorrectas non descontarán puntos. O exercicio puntuarao o Tribunal de 0 a 50, sendo necesario obter 25 puntos para considerar que se superou o exercicio. b) Segundo exercicio. Consistirá en resolver un suposto de carácter práctico determinado libremente polo Tribunal inmediatamente antes da realización do exercicio, relacionado co programa de materias do temario correspondente e as funcións a realizar. O exercicio valorarase de 0 a 10, sendo necesario obter un 5 para considerar superado o exercicio. O seu contido e tempo máximo de duración serán os que para o efecto estableza o Tribunal cualificador con antelación ao comezo do exercicio.4. Proba de coñecemento da lingua galega: estarán exentos de realizar esta proba os aspirantes que acrediten, dentro do prazo de presentación de solicitudes, o Celga 3 ou título equivalente debidamente homologado, ou que xa acreditaran o coñecemento da lingua no nivel correspondente no proceso selectivo superado para acceder á condición de funcionario de carreira. O exercicio consistirá na tradución inversa dun ou varios textos, en castelán ou en galego, nun tempo máximo de 60 minutos. O exercicio cualificarase como Apto ou Non Apto. BASE 8.–DESENVOLVEMENTO DO PROCESO SELECTIVO.1. Con carácter xeral, os aspirantes serán convocados para cada exercicio da fase de oposición en chamamento único, sendo excluído quen non compareza, agás nos casos de forza maior, debidamente xustificados, que serán apreciados e ponderados polo Tribunal de Selección.2. En calquera momento do desenvolvemento dos exercicios, o Tribunal de Selección poderá requirir os aspirantes para que acrediten a súa personalidade.3. Se durante o transcurso do procedemento selectivo chegase a coñecemento do Tribunal de Selección ou do órgano convocante que algún dos aspirantes carece dos requisitos necesarios para participar na convocatoria, ou ben, que se produciron variacións das circunstancias alegadas na solicitude, iniciarase un expediente de comprobación acerca do cumprimento dos requisitos, con trámite de audiencia ao interesado. O órgano convocante, de forma motivada, poderá, de ser o caso, declarar decaído no seu dereito ao interesado.4. Na resolución aprobatoria das listas definitivas de aspirantes admitidos e excluídos, determinarase o lugar, data e hora do comezo do primeiro exercicio da fase de oposición. Unha vez iniciadas as probas selectivas, os anuncios de celebración das restantes fases, se é o caso, deberán facerse públicos na sede electrónica deste Concello [https://mugardos.sedelectronica. gal] e no taboleiro de anuncios municipal, con 24 horas, polo menos, de antelación ao comezo destas e, adicionalmente, no enderezo web municipal, de internet, sempre que sexa posible. BASE 9.–SELECCIÓN DE CANDIDATOS E PROPOSTA DE NOMEAMENTO. O Tribunal de selección, despois de baremar os méritos alegados segundo a base 7 da presente convocatoria e cualificar os aspirantes segundo as probas realizadas na fase de oposición fará pública a relación de aprobados por orde de puntuación na sede electrónica deste Concello [https://mugardos.sedelectronica. gal] e no taboleiro de edictos do Concello. Quen obteña máis puntuación será proposto para ocupar o posto de traballo ofertado. Abrirase un período de alegacións por cinco días naturais. Resoltas as posibles alegacións, a acta definitiva coa orde de puntuación proporáselle ao Sr. alcalde-presidente para o nomeamento do candidato que obtivese maior puntuación. A relación definitiva de aprobados publicarase no Boletín Oficial da Provincia, na sede electrónica deste Concello [https://mugardos.sedelectronica. gal] e no taboleiro de anuncios municipal. En caso de non se producir ningunha alegación, a acta provisional elevarase automaticamente a definitiva. BASE 10.–PRESENTACIÓN DE DOCUMENTOS.1. O aspirante proposto para o seu nomeamento presentará ante o Concello de Mugardos dentro do prazo de 10 días naturais, a contar dende a data de publicación da relación definitiva de aprobados no Boletín Oficial da Provincia, os documentos acreditativos das condicións de capacidade e requisitos esixidos na convocatoria: a) Documento nacional de identidade ou documento equivalente. b) Declaración de non se achar incurso en causa de incapacidade ou incompatibilidade, e de non ter sido separado mediante expediente disciplinario do servizo de ningunha administración pública. c) Orixinal ou ben copia que teña carácter de auténtica ou compulsada conforme a lexislación vixente, do título académico esixido para tomar parte na convocatoria. d) Certificado acreditativo de non padecer enfermidade ou defecto físico que imposibilite o normal exercicio da función para desempeñar, expedido por un facultativo competente.2. Se dentro do prazo expresado, e salvo causa de forza maior, o aspirante non reunise os requisitos esixidos, quedarán anuladas todas as súas actuacións, sen prexuízo da responsabilidade en que puidese incorrer por falsidade na instancia. En tal suposto, a Presidencia da corporación efectuará unha proposta de nomeamento a favor do seguinte aspirante, segundo a orde de puntuación. O aspirante non estará obrigado á presentación da documentación que xa obre en poder do Concello de Mugardos. BASE 11.–NOMEAMENTO.1. Concluído o proceso selectivo, a Alcaldía ou, se é o caso, o órgano delegado por aquela, outorgará o nomeamento correspondente a favor do aspirante proposto. O nomeamento publicarase en o Boletín Oficial da Provincia e na sede electrónica deste Concello [https://mugardos.sedelectronica. gal] e no taboleiro de anuncios municipal.2. Se, sen causa xustificada, o seleccionado non se incorporase, entenderase que renuncia ao nomeamento efectuado.3. Ata que se formalice o nomeamento e toma de posesión non se incorporará ao posto de traballo correspondente e non terá dereito a percepción económica algunha. BASE 12.–INCIDENCIAS. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo. No non previsto nas presentes bases, será de aplicación o Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e, en tanto se proceda ao seu desenvolvemento regulamentario, pola Lei 30/1984, do 2 de agosto, Lei 7/1985, do 2 de abril, e disposicións do RDL 781/1986, do 18 de abril, RD 896/1991, do 7 de xuño, polo que se establecen as regras básicas e os programas mínimos a que debe axustar o procedemento de selección dos funcionarios da Administración local, e con carácter supletorio o RD 364/1995, do 10 de marzo. BASE 13. VINCULACIÓN DAS BASES. As presentes bases vinculan a Administración, o Tribunal e a quen participe no proceso selectivo, e tanto a presente convocatoria como cantos actos administrativos deriven desta e das actuacións do Tribunal poderán ser impugnados polos/as interesados/as nos casos, prazos e forma establecidos na Lei 39/2015, do 1 de outubro, do procedemento administrativo común. Estas bases son definitivas en vía administrativa e contra elas pode interpoñerse un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses que comezarán a ser contados desde o día seguinte á súa publicación, en virtude do previsto no art.46 da Lei 29/1998, reguladora da Xurisdición Contencioso-Administrativa, podéndose, no obstante, utilizar calquera outros recursos se se cre conveniente. ANEXO I INSTANCIA Concello de Mugardos A/o abaixo asinante solicita ser admitida/o ás probas selectivas a que se refire a presente instancia e DECLARA que son certos os datos consignados nela e que reúne as condicións esixidas para o ingreso e as especialmente sinaladas na convocatoria anteriormente citada, comprometéndose a probar documentalmente todos os datos que figuran nesta solicitude. Dou o meu consentemento expreso para que os datos persoais, que aparecen na presente solicitude, sexan empregados para poder prestar o servizo solicitado na presente instancia. En ____________________________a______de________________________de__________ (sinatura) SR. ALCALDE-PRESIDENTE DO CONCELLO DE MUGARDOS (A CORUÑA) De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o Concello de Mugardos, con dirección Avda. Galicia, 45, 15620-Mugardos; CORREO@MUGARDOS. GAL.1.—FINALIDADE DO TRATAMENTO: Os datos serán empregados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: Os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.2.–LEXITIMACIÓN: Este tratamento de datos persoais está lexitimado polo consentimento que nos outorga a realizar a solicitude de prestación do servizo.3.–DESTINATARIOS DE CESIÓNS: O Concello de Mugardos non cederá os seus datos de carácter persoal.4.–DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O Concello de Mugardos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. o I NSTRUCCIÓNS PARA A/O INTERESADA/O Escriba somente a máquina ou con bolígrafo sobre superficie dura, utilizando maiúsculas de tipo de imprenta. Evite dobrar o papel, realizar correccións, enmendas ou tachaduras. Non olvide asinar o impreso. No cadro donde figura o código da convocatoria consigne, cando proceda, o número de convocatoria específica. No cadro de ano da convocatoria sinale o ano en que a mesma se ten publicado. No cadro data boletín oficial consigne a data do boletín (BOE ou BOP según proceda) determinante da apertura do prazo de presentación de instancias. No cadro minusvalía indicar a porcentaxe do grao de minusvalía según o ditame do órgano competente. As/os aspirantes que soliciten participar polo turno de reserva para discapacitadas/os, o indicarán cun X no recadro. ANEXO II TEMARIO 1.–A Administración Local. Entidades que a integran. A provincia. O municipio. A illa. Outras entidades locais. A distribución de competencias entre as Administracións Públicas. Competencias exclusivas, compartidas, concurrentes, de desenvolvemento e execución. Principio constitucional de autonomía local.2. O Regulamento: Concepto, natureza e clases. Límites da potestade reglamentaria. Órganos con potestade reglamentaria. Procedemento de elaboración de disposicións de carácter xeral. O control dos reglamentos.3. O acto administrativo: Concepto, clases e elementos. Motivación, notificación e publicación dos actos. A obrigación de resolver: O acto presunto. A eficacia do acto administrativo. Executividade e executoriedade. Procedementos de execución de resolucións e actos. Nulidade, anulabilidade e irregularidade dos actos administrativos. Conversión, conservación e convalidación dos actos.4. O procedemento administrativo: Concepto, natureza e características. O Procedemento Administrativo Común: Iniciación, ordenación, instrución e finalización. A tramitación simplificada. Términos e prazos.5. Os interesados no procedemento: Concepto. Capacidade de obrar, representación, identificación e firma dos interesados. As garantías do procedemento.6. A revisión de actos en vía administrativa. A revisión de oficio. A revogación. A rectificación de erros. Os recursos administrativos. As reclamacións económico-administrativas.7. Formas da actividade administrativa: A actividade de intervención, arbitral, de servizo público e de fomento. A actividade discrecional da Administración. Formas de xestión dos servizos públicos. Axudas e subvencións públicas.8. Os contratos do Sector Público: Delimitación dos tipos contractuais e contratos suxeitos a regulación harmonizada. As partes no contrato. Obxecto, cuantía e prezo do contrato. Garantías exixibles na contratación do sector público.9. Preparación e adxudicación dos contratos. Perfección, formalización, cumprimento e extinción dos contratos. Incumprimento dos contratos. A revisión de prezos e outras modificacións contractuais. Racionalización da contratación do sector público. Réxime de invalidez dos contratos. O recurso especial en materia de contratación.10. Tipos de contratos: O contrato de obras. O contrato de concesión de obras. O contrato de concesión de servizos. O contrato de fornezo. O contrato de servizos.11. A Administración electrónica: Acceso electrónico dos cidadáns aos servizos públicos. Sede electrónica. Identificación e autentificación. Rexistros, comunicacións e notificacións electrónicas. A xestión electrónica dos procedementos.12. A protección de datos de carácter persoal. A Axencia de Protección de Datos: competencias e funcións.13. O principio de igualdade entre mulleres e homes. Normativa en vigor.14. O Estatuto Básico do Empregado Público. Persoal ao servizo das Administracións Públicas. Dereitos e deberes. Réxime de incompatibilidades. Responsabilidade dos empregados públicos. Réxime disciplinario. Delitos dos funcionarios en exercicio do cargo.15. Contratación laboral na Administración Pública. Regulación legal. Modalidades de contratación. Nacemento, modificación e extinción da relación laboral. Suspensión do contrato.16. O sistema retributivo dos funcionarios e do persoal laboral. Clasificación profesional. Avaliación do desempeño.17. Relacións laborais na Administración Pública. Participación e representación dos empregados públicos. A negociación colectiva. Os dereitos de sindicación e folga no ámbito do sector público.18. O Municipio. Concepto e elementos. O término municipal. A poboación. Organización municipal. Competencias. Ordenanzas, Regulamentos e Bandos. Procedemento de elaboración e aprobación.19. Funcionamentos do órganos colexiados locais. Réxime de sesións e acordos. Actas e certificacións dos acordos. As resolucións do Presidente da Corporación. Libros de actas e de resolucións. A videoacta.20. O orzamento municipal. Tramitación e aprobación. As facendas locais. As ordenanzas fiscais. Asinado dixitalmente polo Sr. alcalde, D. Juan Domingo de Deus Fonticoba, en data 11 de marzo de 2022.